Document ID: 31987D0411

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 8ης Ιουλίου 1987
που εξουσιοδοτεί το Βασίλειο της Ισπανίας να υποβάλλει σε ενδοκοινοτική επιτήρηση τις εισαγωγές ορισμένων εργαλείων και συλλογών εργαλείων του χεριού, καταγωγής τρίτων χωρών, που έχουν τεθεί σε ελεύθερη κυκλοφορία σε ένα κράτος μέλος
(Το κείμενο στην ισπανική γλώσσα είναι το μόνο αυθεντικό)
(87/411/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτη παράγραφος,
την απόφαση 80/47/ΕΟΚ της Επιτροπής της 20ής Δεκεμβρίου 1979 σχετικά με τα μέτρα επιτήρησης και προστασίας τα οποία τα κράτη μέλη δύνανται να εξουσιοδοτηθούν να λάβουν ως προς την εισαγωγή ορισμένων προϊόντων που κατάγονται από τρίτες χώρες και τίθενται σε ελεύθερη κυκλοφορία σ' ένα άλλο κράτος μέλος (1), και ιδίως τα άρθρα 1 και 2,
Εκτιμώντας:
ότι, δυνάμει της αποφάσεως 80/47/ΕΟΚ, τα κράτη μέλη δεν μπορούν να υποβάλουν σε ενδοκοινοτική επιτήρηση τις εν λόγω εισαγωγές παρά μόνο με προηγούμενη άδεια της Επιτροπής·
ότι για να λάβει αυτή την άδεια, η ισπανική κυβέρνηση υπέβαλε αίτηση στην Επιτροπή σχετικά με ορισμένα εργαλεία και συλλογές εργαλείων του χεριού, που υπάγονται στις κλάσεις 82.03 και 82.04 του κοινού δασμολογίου που αντιστοιχούν στους κωδικούς ΝΙΜΕΧΕ 82.03-10 έως 99 και 82.04-10 έως 90 καταγωγής ορισμένων τρίτων χωρών·
ότι η Ισπανία εξακολουθεί να υποβάλει τις εν λόγω απευθείας εισαγωγές σε ποσοτικούς περιορισμούς·
ότι, ως εκ τούτου, υπάρχουν διαφορές των όρων στους οποίους υποβάλλονται αυτές οι εισαγωγές στα κράτη μέλη και ότι αυτές οι διαφορές μπορούν να προκαλέσουν διαστρεβλώσεις του εμπορίου που απειλούν να επιδεινώσουν τις δυσκολίες που αντιμετωπίζει η ισπανική παραγωγή εργαλείων του χεριού·
ότι οι ισπανικές αρχές ισχυρίστηκαν ότι η βιομηχανία τους, εργαλείων του χεριού, που βρίσκεται σε πολύ μειονεκτικές περιφέρειες, αποτελεί αντικείμενο ριζικής αναδιάρθρωσης· ότι για το σκοπό αυτό καταβάλλονται σημαντικές επενδυτικές προσπάθειες· ότι αυτή η διαδικασία εκσυγχρονισμού συνεπάγεται την σημαντική μείωση θέσεων απασχόλησης σ' αυτόν τον τομέα παραγωγής με αποτέλεσμα να δημιουργούνται σοβαρά κοινωνικοοικονομικά προβλήματα·
ότι οι ισπανικές αρχές γνωστοποίησαν ότι Επιτροπή ότι από τις αρχές του έτους, διαπιστώθηκε έντονη όχι απευθείας διακίνηση προς την Ισπανία προϊόντων καταγωγής τρίτων χωρών, τα οποία έχουν τεθεί σε ελεύθερη κυκλοφορία στα άλλα κράτη μέλη· ότι οι τιμές αυτών των εισαγωγών ήταν σημαντικά χαμηλότερες από τις τιμές της εγχώριας παραγωγής·
ότι η Επιτροπή εξέτασε την αίτηση της ισπανικής κυβέρνησης και ότι προκύπτει από αυτή την ανάλυση ότι υπάρχει ο κίνδυνος να εμφανιστούν απρόβλεπτες και μαζικές διαστρεβλώσεις του εμπορίου που μπορούν να επιφέρουν ή να επιδεινώσουν τις οικονομικές δυσχέρειες του εν λόγω τομέα παραγωγής·
ότι, σ' αυτές τις συνθήκες, πρέπει να υπάρχει πλήρης ενημέρωση σχετικά με τις προβλεπόμενες εισαγωγές και ότι, για το σκοπό αυτό, πρέπει να υποβάλλονται οι εισαγωγές που αναφέρονται στο παράρτημα καταγωγής τρίτων χωρών σε προηγούμενη ενδοκοινοτική επιτήρηση σύμφωνα με το άρθρο 2 της απόφασης 80/47/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το Βασίλειο της Ισπανίας εξουσιοδοτείται να υποβάλει μεχρι τις 31 Δεκεμβρίου 1988, σε ενδοκοινοτική επιτήρηση σύμφωνα με το άρθρο 2 της απόφασης 80/47/ΕΟΚ, τις ακόλουθες εισαγωγές:
1.2.3.4 // // // // // Κλάση
του κοινού
δασμολογίου
// Κώδικας
ΝΙΜΕΧΕ // Περιγραφή εμπορευμάτων
// Χώρα καταγωγής
// // // // // 82.03 // 82.03-10 έως 99 // Τανάλιες, λαβίδες κάθε είδους έστω και αν έχουν κοπτήρες· κλειδιά βιδώματος και ξεβιδώματος· κοπτήρες σχημάτων, σωλήνων, βιδών και παρόμοια εργαλεία, ψαλίδες μετάλλων, λίμες και ράσπες, όλα του χεριού // Κίνα, Ιαπωνία, Πολωνία, Λαϊκή Δημοκρατία της Γερμανίας, Ταϊβάν, Τσεχοσλοβακία, Γιουγκοσλαβία // 82.04 // 82.04-10 έως 90 // Άλλα εργαλεία και συλλογές εργαλείων του χεριού με εξαίρεση τα είδη που αναφέρονται σε άλλες κλάσεις του κεφαλαίου αυτού· αμόνια, μέγγενες, καμινέτα για την συγκόλληση των μετάλλων, φορητά σιδηρουργικά καμίνια, τροχοί ακονίσματος με το σκελετό τους, χειροκίνητοι ή ποδοκίνητοι και γυαλοκόπτες με διαμάντι // Κίνα, Χονγκ-Κονγκ, Ιαπωνία, Πολωνία, Λαϊκή Δημοκρατία της Γερμανίας, Ταϊβάν, Τσεχοσλοβακία, Σοβιετική Ένωση, Γιουγκοσλαβία // // // //
Άρθρο 2
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 8 Ιουλίου 1987.

Labels: 1
3
18
5